open-index/open-wikipedia-markdown huggingface dataset:
Pinewood Toronto Studios

De **Pinewood Toronto Studios** binne in studiokompleks yn Toronto, yn 'e Kanadeeske provinsje Ontario, dêr't de opnamen foar films en tillefyzjeprogramma's plakfine. It bedriuw waard yn 2006 oprjochte en is ûnderdiel fan 'e Britske Pinewood Group, dy't ek studiokompleksen yn Ingelân, Dútslân en oare lannen besit. Yn 'e Pinewood Toronto Studios binne films as *[[Kick-Ass 2 (film)|Kick-Ass&nbsp;2]]* en *[[Suicide Squad (film út 2016)|Suicide Squad]]* opnommen en tillefyzjesearjes as *[[Star Trek: Discovery]]*.

## Skiednis
De Pinewood Toronto Studios waarden yn 2006 oprjochte yn 'e Port Lands-krite fan Toronto, in earder yndustrieel gebiet oan 'e igge fan 'e Ontariomar, dêr't op dat stuit al in stikmannich lytsere studiokompleksen fêstige wiene. Foartiid wie dy lokaasje yn gebrûk by oaljemaatskippij Imperial Oil, en it moast gâns ôfgroeven wurde om 'e miljeufersmoarging op te romjen. De bou fan it studiokompleks, dat de namme Filmport krige, waard yn augustus 2006 mei úteinset.

Yn 2009 waard it kompleks oernommen troch de Britske Pinewood Group, dy't yn Ingelân û.o. de Pinewood Studios en de Shepperton Studios besit, njonken oare studiokompleksen yn Dútslân, Maleizje en de foarhinne de Feriene Steaten en de Dominikaanske Republyk. Filmport waard yn it ramt fan 'e oername omneamd ta de Pinewood Toronto Studios. Yn maart 2018 kocht Bell Media, yn oerlis mei de Pinewood Group en it gemeentebestjoer fan Toronto, in mearderheidsbelang yn 'e Pinewood Toronto Studios, mei as doel om 'e krappe studioromte yn Toronto en omkriten út te wreidzjen troch nochris 16.000&nbsp;m² oan it kompleks ta te foegjen.

## Fasiliteiten
De Pinewood Toronto Studios beslane in totaal oerflak fan 4,5&nbsp;ha, dêr't 11 soundstages op boud binne dy't yn grutte útinoar rinne fan 930&nbsp;m² oant 4.300&nbsp;m². It grutste sounstage fan it kompleks wie oant 2016 ek it grutste soundstage fan hiel Noard-Amearika. Yn novimber 2020 waard oankundige dat der 5 nije soundstages mei in mienskiplik oerflak fan 9.500&nbsp;m² oan 'e Pinewood Toronto Studios tafoege wurde soene (sadat it totale tal soundstages op 16 komme soe). Dêropta soed er ek 5.400&nbsp;m² oan kantoarromte tafoege wurde en 1.400&nbsp;m² oan wurkplakken foar it meitsjen fan dekôrs foar de filmsets.

## Produksjes
### Films
In seleksje fan films dy't alteast foar in diel yn 'e Pinewood Toronto Studios opnommen binne:

### Tillefyzje
Yn 'e Pinewood Toronto Studios binne ek ferskate tillefyzjesearjes opnommen, lykas *[[Beauty & the Beast (tillefyzjesearje út 2012)|Beauty and the Beast]]* (2012-2016), *[[Good Witch (tillefyzjesearje)|Good Witch]]* (2015-2021), *[[Star Trek: Discovery]]* (fan 2017 ôf) en *[[Star Trek: Short Treks]]* (fan 2018 ôf).

## Keppelings om utens
*Offisjele webside fan 'e Pinewood Toronto Studios
Natalja Petrûsjova

**Natalja Anatoljevna Petrûsjova** (Pavlovski Posad, 2 septimber 1955 - 28 novimber 2025) wie in earder Russysk reedrydster dy't útkaam foar de Sovjetuny. 

Petrûsjova die fiif kear mei oan it Wrâldkampioenskip allround en twa kear oan de Olympyske Winterspullen (yn 1980 en 1984). Sy waard by dizze kampioenskippen twa kear wrâldkampioen allround, ien kear wrâldkampioen sprint en ien kear Olympysk kampioen. 

Nei 1982 kamen de East-Dútske rydsters op en wûn Petrûsjova gjin kampioenskip mear. De Russyske skerpe noch wol trije wrâldrekôrs oan. Petrûsjova boaske mei de Russyske reedrider en trainer Vladimir Komarov.

## Persoanlike rekords

## Resultaten
Claudia Pechstein

**Claudia Pechstein** (Berlyn, 22 febrewaris 1972) is in Dútsk reedrydster. Berne yn it doetiidske East-Dútslân kaam se yn har junioaretiid út foar East-Dútslân. Pechstein is de twadde sporter yn de skiednis dy't foar de achtste kear oan de Olympyske Winterspullen meidien hat. By har achtste Olympyske Spullen yn 2022 wie se mei har 49 jier de âldste froulike dielnimmer oan de Olympyske Winterspullen ea. Yn 2009 waarden by Pechstein ôfwikende bloedweardes oantroffen, dêrtroch koe se net meidwaan oan de Olympyske Winterspullen fan 2010 yn Vancouver. In lange juridyske striid folge.

## Persoanlike rekords

## Resultaten
Nikolaj Strûnnikov

**Nikolaj Vasiljevitsj Strûnnikov** (Sknjatino, 16 desimber 1886 - Moskou, 12 jannewaris 1940) wie in Russysk reedrider. 

Nikolaj Strûnnikov wûn yn 1910 sawol it EK allround as it WK allround. Yn beide kampioenskippen fersloech er de Noarske reedrider Oscar Mathisen. It jier dêrnei prolongearre Strûnnikov beide toernoaien, mar no sûnder tsjinstân fan Mathisen.

Yn 1911 ferbettere Strûnnikov ek it wrâldrekôr fan de Nederlânske reedrider Jaap Eden op de 5 km út 1894. De Rus ried in race oer 5 km bûten konkurrinsje by in lannewedstriid fan Sweden en Noarwegen. De tiid 8.37,2 waard dertroch pas yn 1967 troch de ISU (Ynternasjonale Reedryd-uny) erkend as offisjeel rekôr.

Nasjonaal wûn er de allround kampioenskippen yn doe noch it Keizerryk Ruslân yn 1908, 1909 en 1910. Strûnnikov einige yn 1906 en 1907 op it twadde plak.

Nei syn reedrydkarriêre bleau Strûnnikov aktyf as sporter ûnder oare yn it hurdfytsen. Fan 1920 ôf wie er ek aktyf as trainer en bleau trainer oant syn ferstjerren. Nikolaj Strûnnikov ferstoar op 12 jannewaris 1940, yn 'e aldens fan 53 jier. 

## Persoanlike rekords

## Resultaten
Hein Vergeer

**Henricus Coenradus Nicolaas (Hein) Vergeer** (Haastrecht, 2 maaie 1961) is in earder Nederlânsk reedrider.

Vergeer die trije kear mei oan it Wrâldkampioenskip allround, fjouwer kear oan it Europeesk kampioenskip en twa kear oan de Olympyske Winterspullen (yn 1984 en 1988). Hy waard by dy kampioenskippen twa kear wrâldkampioen en twa kear Europeesk kampioen en twa kear Olympyske kampioen. Hy waard ek twa kear Nederlânsk allround kampioen en twa kear Nederlânsk sprint kampioen. Yn 1988 hold Vergeer op mei it reedriden op heech nivo. 

## Persoanlike rekords

## Resultaten
Tamara Rylova

**Tamara Nikolajevna Rylova** (Vologda, 1 oktober 1931 - Sint-Petersburch, 1 febrewaris 2021) wie in earder Russysk reedrydster dy't útkaam foar de Sovjetuny. Rylova behelle ien brûnzen Olympyske medalje en wie ien kear Wrâldkampioen reedriden. Yn 1955 op de 500 meter, yn Alma-Ata it 18 jier âlde wrâldrekôr fan de Noarske sportfrou Laila Schou Nilsen út de boeken. Tamara Rylova ferstoar op 1 febrewaris 2021, yn 'e aldens fan 89 jier. 

## Persoanlike rekords
Rimma Zjûkova

**Rimma Zjûkova** (Jekaterineburch, 14 maart 1925 - Moskou, 5 augustus 1999) wie in Russysk reedrydster dy't útkaam foar de Sovjetuny. 

Zjûkova die acht kear mei oan it Wrâldkampioenskip allround. Sy waard by dizze kampioenskippen ien kear wrâldkampioen, troch seleksjekritearia sa't dy yn de Sovjetuny hantearre waarden, mocht se nea útkomme op de Olympyske Winterspullen. Rimma Zjûkova ferstoar op 5 augustus 1999, yn 'e aldens fan 74 jier. 

## Persoanlike rekords

## Resultaten
Sierra Morena

De **Sierra Morena** is in middelberchtme yn it suden fan Spanje. It berchtme rint fan it easten nei it westen en hat trochsnit hichtes tusken de 800 oant 1000 m.

It berchtme ûnstie troch ferskowings yn de ierdkoarste, wêrtroch in diel fan de ierdkoarste omheech drukt waard.

It berchtme hat in grutte natuerhistoaryske wearde en dielen foarmje in Parque Natural (natuerpark). Dat binne de gebieten Despeñaperros (Jaén), Sierra de Andújar (Jaén), Sierra de Cardeña-Montoro (Kordoba), Sierra de Hornachuelos (Kordoba), Sierra Norte (Sevilla) en Sierra de Aracena (Huelva). It gebiet wurdt bewenne troch de tige seldsume Ibearyske lynks. Njonken de Ibearyske wolf is it berchtme ek it hiem foar de Ibearyske keizerearn. 

Yn it berchtme wurde lead, sulver, kwik en in soad oare metalen fûn. It winnen dêrfan hat yn ferline op guon lokaasjes soarge foar de oantaasting fan it milieu.
Rudolf Gundersen

**Rudolf Gundersen** (Kristiania, 6 desimber 1879 - Oslo, 21 augustus 1946) wie in Noarsk reedrider. Gundersen waard trije kear Europeesk kampioen allround (1901, 1904 en 1906). Gundersen die ek in tal kearen mei oan it wrâldkampioenskip allround, mar krekt yn die jierren waard der offisjeel nimmen ta winner útroppen. By it Europeeske kampioenskip yn 1906 dat yn it Eisstadion Davos hâlden waard ried Gundersen op de 500 meter syn iennichste wrâldrekôr út syn karriêre, 44,8 seconden. Rudolf Gundersen ferstoar op 21 augustus 1946, yn 'e aldens fan 67 jier. 

## Persoanlike rekords
Air Force One (ropletter)

**Air Force One** is de **ropletter** foar alle fleanmasines fan de Amerikaanske loftmacht mei de Amerikaanske presidint oan board. Wylst de ropletter faak brûkt wurdt foar de namme, as wie it in beskaat fleantúch, tsjut it wier de namme oan fan hokfoar loftmacht fleantúch ek dêr´t de Amerikaanske presidint op dat stuit ek yn fleant.

Doe't de presidint troch in marine fleanmasine meinaam waard, waard dat Navy One; soe er mei in boarger-fleantúg gean, dan wurdt dat Executive One. De presidintiele helikopter is Marine One. It systeem wurket ek foar grûnferkear, mei de wein fan staat Cadillac One, en de bus Ground Force One.

Yn teory soe soks ek foar op it wetter jilde, at de presidint wier transportearre wurdt. Yn dat gefal soe dat skip Navy One wurde. Lykwols is de besite fan de presidint ornaris net omreden fan transport, mar as besite op it skip. Dat it systeem dêr't it ferfiermidddel fan de presidint mei oantsjut wurdt, is dan net aktyf.

## Sjoch ek
*Air Force Two
Kay Stenshjemmet

**Kay Arne Stenshjemmet** (Lillestrøm, 9 augustus 1953) is in earder Noarsk reedrider. 

Hy die seis kear mei oan it Wrâldkampioenskip allround, sân kear oan it Europeesk kampioenskip en twa kear oan de Olympyske Winterspullen (yn 1976 en 1980). Hy waard by dizze kampioenskippen twa kear Europeesk kampioen. Hy waard ek trije kear Noarsk allround kampioen. By de Olympyske Winterspullen yn 1980 waard er twa kear twadde efter Eric Heiden.

## Persoanlike rekords

## Resultaten
Jan Egil Storholt

**Jan Egil Storholt** (Trondheim, 13 febrewaris 1949) is in earder Noarsk reedrider. 

Hy die acht kear mei oan it Wrâldkampioenskip allround, acht kear oan it Europeesk kampioenskip en twa kear oan de Olympyske Winterspullen (yn 1976 en 1980). Hy waard by dizze kampioenskippen twa kear Europeesk kampioen en ien kear Olympyske kampioen. Hy waard ek ien kear Noarsk allround kampioen. Storholt ried yn 1977 in wrâldrekôr yn Alma-Ata op de 1500 meter, syn tiid fan *1.55,18* bleau trije jier stean foar't it ferbrútsen waard troch Eric Heiden.

## Persoanlike rekords

## Resultaten
Air Force Two

**Air Force Two** is de ropletter foar alle fleanmasines fan de Amerikaanske loftmacht mei de Amerikaanske fise-presidint oan board. Wylst de ropletter faak brûkt wurdt foar de namme, as wie it in beskaat fleantúch, tsjut it wier de namme oan fan hokfoar loftmacht fleantúch ek dêr´t de Amerikaanske fise-presidint op dat stuit ek yn fleant. Der is net in útsûndering foar as har presidint en fise-presidint yn itselde fleantúch sitte. It is krekt oarsom: om de feiligens meie de twa ornaris net yn itselde fleantúch.

In 1959 wie Richard Nixon de earste fise-presidint fan de Feriene Steaten dy fleach yn **Air Force Two**. De letters  strykje mei de ropletters Air Force One foar fleanmasines fan de Amerikaanske loftmacht mei de Amerikaanske presidint oan board. Der is in hiel systeem foar hoe't dat jildt mei de letter *One* (Ien). Grif jildt in protte dêrfan ek foar Air Force Two (Twa).
Nina Statkevitsj

**Nina Andrejevna Statkevitsj** (Leningrad, 16 febrewaris 1944) is in earder Russysk reedrydster dy't útkaam foar de Sovjetuny. Statkevitsj wie de winner fan it earste Europeeske Kampioenskip allround foar froulju.

Statkevitsj die fiif kear mei oan it Wrâldkampioenskip allround trije kear oan it WK sprint en fiif kear stie sy oan de start by it Europeeske Kampioenskip allround. Ek die sy twa kear mei oan de Olympyske Winterspullen (yn 1972 en 1976). Sy waard by dy kampioenskippen ien kear wrâldkampioen allround, en twa kear Europeesk kampioen allround. 

## Persoanlike rekords

## Resultaten
Bobslydzjen

It **Bobslydzjen** is in wintersport. Mei in spesjale slide giet it mei, fjouwer, mei twa as mei ien dielnimmer in fêste rûte ôf.

It is wat as mei Formule 1-riden. By de start wurdt faasje makke, fral troch de oanduwers; wat sizze wol de ien as trije apart fan de stjoerder. It is dan it spul om dy feart heech te hâlden. Lykwols kin de slide 150 km it oere helje, en mei sa'n faasje kin in lytse stjoerflater slimme, somtiden sels deadlike , gefolgen hawwe.

Yn Peking 2022, waard foar froulju it Monobob yntrodusearre.
Douglas Adams

**Douglas Noel Adams** (Cambridge, 11 maart 1952 – Santa Barbara (Kalifornje), 11 maaie 2001) wie in Ingelsktalige skriuwer, út Ingelân. 
Hy hie it St. Johns College folge yn Cambridge, dêr't er Ingelsk studearre.

Hy hat in ferskaat oan wurk hân. Under oaren hat er meiholpen oan Monty Python's Flying Circus, en meiskreaun oan Dr. Who. Syn grutte sukses kaam  lykwols doe't er it harkspul fan *[[The Hitchhiker's Guide to the Galaxy]]* die, en it boek dêrfan. It wie sa'n grut sukses dat der platen fan úbrocht waarden, en hy skreau it ferhaal út ta in trilogy yn fiif parten. Der waard fierder harkspul fan spile, en in tillefyzjesearje. Uteinlik kaam der ek in film fan, dêr't Adams al oan meiskreau, mar dy't earst nei syn dea filme waard. Oar wurk wie syn boeken oer *[[Dirk Gently's Holistic Detective Agency]]*.

## Oerset
Yn it Nederlânsk binne de boeken útbrocht as *Het Transgalactisch Lifterhandboek*, en dêr is ek in Nederlânsk harkspul nei makke. Yn it Frysk is der allinnich in oersetting fan ien haadstik fan it boek *The Restaurant at the End of the Universe*. Dat soe "It restaurân oan de ein fan it universum" west hawwe moatten, mar skynber is de grap dat it de ein fan alles is de oersetter ûntkaam, dat it is oerset as gong it oer de ein fan de molkwei.
Emese Hunyady

**Emese Hunyady** (Bûdapest, 4 maart 1966) is in earder Hongaarsk-Eastenryksk reedrydster. Nei't se yn 1985 boaske mei har Eastenrykske trainer Thomas Németh (in skynhoulik om Hongarije te ûntflechtsjen) kaam se fan 1986 ôf út foar Eastenryk. Letter krige se in relaasje mei de Finske reedrider Timo Järvinen.

Hunyady die achtjin kear mei oan it Wrâldkampioenskip allround, sechstjin kear oan it Europeesk kampioenskip en seis kear oan de Olympyske Winterspullen (yn 1984, 1988, 1992, 1994, 1998 en 2002). Sy waard by dizze kampioenskippen ien kear wrâldkampioen, ien kear Europeesk kampioen allround en ien kear Olympyske kampioen. Sy waard ek ien kear Hongaarsk, en fiif kear Eastenryksk allround kampioen.

## Persoanlike rekords

## Resultaten
Gabi Zange

**Gabi Zange-Schönbrunn** berne **Gabi Schönbrunn**  (Crimmitschau, 1 juny 1961) is in earder Dútsk reedrydster. Wilens har karriêre kaam se út foar it doetiidske East-Dútslân. 

Sy die sân kear mei oan it Wrâldkampioenskip allround en it Europeesk kampioenskip en twa kear oan de Olympyske Winterspullen (yn 1984 en 1988). Har grutste sukses behelle se yn 1984 doe't se Europeesk kampioen allround waard. Nei de Winterspullen fan 1988 beëinige se har reedriid karriêre. 

## Persoanlike rekords

## Resultaten
Tomas Gustafson

**Sven Tomas Gustafson** (Katrineholm, 28 desimber 1959) is in earder Sweedsk reedrider. 

Hy die tolve kear mei oan it Wrâldkampioenskip allround, trettjin kear oan it Europeesk kampioenskip en fjouwerk kear oan de Olympyske Winterspullen (yn 1980, 1984, 1988 en 1988). Hy waard by dizze kampioenskippen twa kear Europeesk kampioen en trije kear Olympyske kampioen. 
Yn 1992 stopte Gustafson nei de Olympyske Spullen mei reedriden op heech nivo. 

Gustafson krige yn 1982 en 1988 de Oscar Mathisen-Troffee útrikt, yn 1985 ried er as toerrider de Alvestêdetocht fan 1985 út. Nei syn langebaan karriêre, gie Gustafson maratonriden en set er him yn om it maratonriden yn Sweden op de kaart te setten.

## Persoanlike rekords

## Resultaten
Pecos

## Geografy
*Pecos (rivier), in rivier yn 'e Amerikaanske steaten Nij-Meksiko en Teksas
*Pecos (Nij-Meksiko), in plak yn 'e Amerikaanske steat Nij-Meksiko
*Pecos (Teksas), in plak yn 'e Amerikaanske steat Teksas
*Pecos County (Teksas), in county yn 'e Amerikaanske steat Teksas
*Pecos Spring, in boarne yn 'e Amerikaanske steat Teksas
*Nasjonaal Histoarysk Park Pecos, in nasjonaal histoarysk park yn 'e Amerikaanske steat Nij-Meksiko
*Trans-Pecos, in regio fan 'e Amerikaanske steat Teksas (it diel fan 'e steat bewesten de rivier)

## Oar
*Pecos Bill, in mytyske Amerikaanske cowboy
*''West of the Pecos'' (roman), in roman fan Zane Gray út 1931 (fúljeton)/1937 (roman)
*''West of the Pecos'' (film út 1934), in Amerikaanske film út 1934
*''West of the Pecos'' (film út 1945), in Amerikaanske film út 1945
All the President's Men

*''All the President's Men'' (boek), in non-fiksjeboek út 1974 fan sjoernalisten Carl Bernstein en Bob Woodward fan *The Washington Post* oer harren ûndersyk nei it Watergate-skandaal
*''All the President's Men'' (film), in Amerikaanske film út 1976 basearre op dat boek
**[["All the President's Men" Revisited]]*, in dokumintêre út 2013 oer it Watergate-skandaal en it meitsjen fan 'e film út 1976
Total Recall

**total recall*, in Ingelske term dy't safolle sizze wol as dat men in folslein ûnthâld hat en jin alles sekuer tebinnenbringe kin

## Fideospultsjes
*''Total Recall'' (fideospultsje), in kompjûterspultsje út 1990, basearre op 'e film út dat jier

## Films
*''Total Recall'' (film út 1990), in Amerikaanske film út 1990
*''Total Recall'' (film út 2012), in Amerikaanske film út 2012, in remake fan 'e film út 1990

## Literatuer
*''Total Recall'' (roman fan Piers Anthony), in ferboeking fan 'e film út 1990
*''Total Recall'' (roman fan Sara Paretsky), in detektiveroman fan Sara Paretsky út 2001
**[[Total Recall: How the E-Memory Revolution Will Change Everything]]*, in non-fiksjeboek fan Gordon Bell en Jim Gemmell út 2009
**[[Total Recall: My Unbelievable True Life Story]]*, in autobiografy fan Arnold Schwarzenegger út 2012

## Muzyk
### Albums
*''Total Recall'' (album fan Negative Approach), in album fan Negative Approach út 1992
*''Total Recall'' (album fan Luni Coleone), in album fan Luni Coleone út 2000

### Lieten
*''Total Recall'' (liet fan Tom Robinson), in liet fan Tom Robinson út 1980
*''Total Recall'' (liet fan The Sound), in liet fan The Sound út 1985

## Tillefyzje
*''Total Recall'' (tillefyzjekwis), in Australyske tillefyzjekwis
**[[Total Recall 2070]]*, in Kanadeeske tillefyzjesearje út 1999, ynspirearre troch de film út 1990
Bavo fan Gint

**Bavo fan Gint** (berne ± 589 yn Haspengoa as Allowin of Adlowinus; ferstoarn ± 654 yn Gint), wurdt as hillige yn 'e Roomsk-Katolike Tsjerke fereare. 

## Oerlevering
Neffens leginden hat Bavo in soan west fan Pepyn de Aldere en dus ek in broer fan 'e hillige Gertrudis fan Nijvel en de hillige Begga. De dochter fan Bavo soe de hillige Adeltrudis fan Wintershoven west ha, ien fan 'e hilligegroep fan Wintershoven.
  

Allowin stamde dus út in skaai fan kwizekwânsje en as ridder naam er it net sa krekt yn it libben. Troch de iere dea fan syn frou begûn er oer it libben nei te tinken. Hy krige kontakt mei biskop Amandus fan Maastricht, dy't ek riedsman west hie fan syn mem Ida fan Nijvel en ferkocht alles wat er hie.  

Doe't Allowin it kleaster yngie naam er de kleasternamme Bavo oan. Bavo waard in hearremyt; hy wenne yn in holle beam en letter yn it bosk tichteby de Sint-Pitersabdij fan Gint.  

Mooglik bleau Bavo ek foar in skoft yn Mendonk by Gint, dêr't er troch it bidden fan in noveen tusken 1 en 9 oktober noch jimmeroan fereare wurdt. Op it plak dêr't er as hearremyt libbe hawwe soe, stiet hjoed-de-dei in oan 'e hillige wijde beafeartskapel, dy't yn 'e tiid fan 'e Frânske Revolúsje ôfbrutsen mar neitiid wer opboud waard. Dêr wurdt yn 'e Sint-Bavotsjerke ek de stien bewarre dy't er brûkte as boetestien.  

## Ferearing
Nei syn dea waard it lichem oerbrocht nei in tsjerke fan Gint. Der binne noch jimmeroan strideraasjes oer de fraach oft er him al of net earst by de kleastermienskip fan 'e tichtebylizzende Sint-Pitersabdij joech en dat de Sint-Baafsabdij letter stifte waard. Fan 'e hillige wurdt in relikwy bewarre yn 'e Sint-Amandustsjerke fan it Belgyske doarp Wezeren.

Sint-Bavo wurdt oanroppen foar in goede rispinge en tsjin kinkhoast. It Belgyske Sint-Baafs-Vijve waard nei de hillige ferneamd. Yn Nederlân is Bavo de patroanhillige fan Haarlim en Nuth, yn Belgje fan Gint, Wilrijk en Zingem.

De hjeldei fan Bavo falt op 1 oktober.

## Attributen
De hillige is te werkennen troch in falk of swurd. Oare attributen binne in holle beam of in stien.
Dag Fornæss

**Dag Fornæss** (Hamar, 30 juny 1948) is in earder Noarsk reedrider. 

Fornæss hie in koarte karriêre. Hy die trije kear mei oan it Wrâldkampioenskip allround, fjouwer kear oan it Europeesk kampioenskip en ien kear oan de Olympyske Winterspullen (yn 1972) en stie yn 1970 ien kear oan de start by it WK sprint. Hy waard by dizze kampioenskippen ien kear wrâldkampioen en twa kear Europeesk kampioen. Hy waard ek trije kear Noarsk allround kampioen.

Yn 1972 die Fornaess mei oan de Olympyske Spullen yn Sapporo, mar mei mindere resultaten fanwegen in ljiskblessuere dy't er oprûn hie by it Noarske sprintkampioenskip earder dat jier. Oan de ein fan it seizoen krige er in oanbod om mei te dwaan oan de nij op te setten profesjonele reedrydkompetysje, mar dit oanbod sloech er ôf en hold op mei reedriden op heech nivo.

## Persoanlike rekôrs

## Resultaten
Göran Claeson

**Rolf Göran Claeson** (Stockholm, 4 maart 1945) is in earder Sweedsk reedrider. 

Claeson die sân kear mei oan it Wrâldkampioenskip allround, en oan it Europeesk kampioenskip fiif kear stie er oan de start fan it WK sprint en twa kear die er mei oan de Olympyske Winterspullen (yn 1968, en 1972). Hy waard by dizze kampioenskippen ien kear wrâldkampioen, twa kear Europeesk kampioen allround. Hy waard ek ien kear Sweedsk allround kampioen.

De karriêre fan de Sweed foel krekt yn it tiidrek "Ard" en "Keesie", oant 1972 koe er dan ek allinne sulveren en brûnzen medaljes winne. Nei 1972 hold Verkerk op en gie Schenk profesjoneel reedriden en wie it paad frij foar Claeson om foar it goud te gean. Yn 1973 waard er Europeesk- en wrâldkampioen allround en in jier letterkoe er syn Europeeske titel prolongearje.

## Persoanlike rekôrs

## Resultaten
Moje Öholm

**Mauritz (Moje) Öholm** (21 desimber 1883 - 14 septimber 1954) wie in Sweedsk reedrider. 

Öholm waard twa keer Europeesk kampioen allround, en waard by it Wrâldkampioenskip allround ien kear tredde. Moje Öholm ferstoar op 14 septimber 1954, yn 'e aldens fan 70 jier. 

## Resultaten
Oant 1907 waarden offisjeel allinnich de winners fêststeld, dêrom binne de dielnames en behelle plakken (oars as de 1e) net altyd bekend.
Jochem Uytdehaage

**Jochem Simon Uytdehaage** (Utert, 9 july 1976) is in earder Nederlânsk reedrider.

Hy die fjouwer kear mei oan it Wrâldkampioenskip allround, fiif kear oan it Europeesk kampioenskip en ien kear oan de Olympyske Winterspullen (yn 2002). Hy waard by dizze kampioenskippen ien kear wrâldkampioen, twa kear Europeesk kampioen en twa kear Olympyske kampioen. Hy waard ek twa kear Nederlânsk allround kampioen.

Op 28 septimber 2004 waard Uytdehaage opnaam yn it brânwûnesintrum fan Beverwyk nei in ûngelok mei syn auto op de autodyk A27 by Hilfertsom. Troch it ûngelok die Uytdehaage by de start fan it seizoen 2004/2005 it in stik minder, by de NK ôfstannen en koe er him net foar de wrâldbeker wedstriden pleatse. Mei in fjirde plak by it NK allround koe er him al foar it EK allround yn Thialf op It Hearrenfean pleatse dêr't er foar de twadde kear Europeesk kampioen allround waard. Yn 2007 hold Uytdehaage op mei reedriden op heech nivo. Nei syn ôfskied as topsporter soe Jochem Uytdehaage workshops en ynspiraasjesesjes jaan foar organisaasjes.

## Persoanlike rekords

## Resultaten
Leo Visser

**Leendert (Leo) Visser** (Haastrecht, 13 jannewaris 1966) is in earder Nederlânsk reedrider.

Visser die fiif kear mei oan it Wrâldkampioenskip allround, en it Europeesk kampioenskip en twa kear oan de Olympyske Winterspullen (yn 1988 en 1992). Hy waard by dy kampioenskippen ien kear wrâldkampioen en Europeesk kampioen  Hy waard ek trije kear Nederlânsk allround kampioen. Nei de spullen fan 1992 hold Visser op mei it reedriden op heech nivo. Wilens syn karriêre as reedrider hie er in oplieding ta piloat folge en nei't er opholden wie as reedrider gie er by KLM oan it wurk, yn die hoedanichheid siet er ek oan it roer fan it fleantúch dêr't de Olympyske ploech fan de Simmerspullen fan 2016 mei werom nei hûs kaam. Yn 2002 wie Visser by de Winterspullen yn Salt Lake City de chef de mission.

## Persoanlike rekôrs

## Resultaten
Mischa Blok

**Mischa Blok** (Seoul, Súd-Koreä, 15 july 1975) is in Nederlânske radiopresintator, skriuwer, ferslachjouwer en dokumintêremakker.

## Biografy
### Jonkheid
Blok waard as **Eun Hye Park** berne yn Súd-Koreä. Har âlden skieden en se waard de earste twa jier grutbrocht troch har beppe en heit. Dêrnei brocht har heit har doe't se twa jier wie nei in bernetehûs yn Suwon doe't er in nije frou krige en hja swier wie. Koart dêrnei waard se op har tredde adoptearre troch in Nederlânsk pear en groeide op yn Hendrik-Ido-Ambacht. 

Blok makke yn 2005 in radiodokumintêre oer har adopsje en syktocht nei har biologyske âlden, mei de titel *Meneer Park*. Yn 2023 ferskynde har boek *Mama Lee*, in syktocht nei har Koreaanske mem, nei de wierheid en nei leafde sûnder betingsten.

### Wurk
Blok begûn har radiokarriêre yn 2003 by de stjoerder Dolfijn FM op Kurasau, dêr't se it nijs lies en in datingshow presintearre. Werom yn Nederlân wurke se in skoft as nijslêzer foar it ANP en BNR Nieuwsradio. Sûnt 2010 is se by NPO Radio 1 wurksum as einredakteur, ferslachjouwer en presintator.

Op NPO Radio 1 presintearre se fan 2017 oant 2019 it programma *Radar Radio* foar AVROTROS. Op de Olympyske Winterspullen 2018 yn Súd-Koreä makke Blok in fyftjintal reportaazjes foar NPO Radio 1 oer de Súd-Koreaanske kultuer ûnder de namme *Mischa Says Hi!* Yn de simmeredysje fan 2017 die Blok mei oan it telefyzjeprogramma *De Slimste Mens*. Se helle de finale en waard úteinlik twadde.

Nei't Radar Radio ophold te bestean, presintearre se in nachtprogramma mei de namme *Miss Podcast*; earst alle nachten en sûnt de simmer fan 2021 ien nacht yn de wike. Boppedat wie fan 2020 ôf de podcast Vink, dy't se tusken maart 2019 en maart 2021 mei Vincent Bijlo en Stan Putman makke, op itselde tiidslot yn de nacht fan freed op sneon te hearren. Mei yngong fan 1 maart 2021 folge se Dionne Stax op en presintearre se tegearre mei Toine van Peperstraten it programma Blok & Toine (foarhinne Stax & Toine). Fan 1 jannewaris 2022 ôf is se op NPO Radio 1 te hearren yn it ynterviewprogramma *Mischa!*, wêryn't se in oere lang in petear hatt mei in gast. Yn de simmer fan 2022 presintearre se tegearre mei Toine van Peperstraten de *Ochtendshow* op Veronica.

Njonken har radiowurk is Mischa Blok podcastmakker en makke se ûnder oare de podcast *Liefdeslessen* en *EXEN, de podcast*. Yn 2021 wie Blok ferslachjouwer foar it programma *Opium* op Oerol. Yn juny 2022 die hja mei oan kenniskwis *The Connection*. Se helle it tredde plak.

### Priveelibben
Blok is skieden en hat in dochter en in soan.

## Publikaasje
* *Mama Lee* (2023, Meulenhoff, Amsterdam)
Jan Blokhuijsen

**Jan Blokhuijsen** (Zuid-Scharwoude, 1 april 1989) is in earder Nederlânsk reedrider.

Hy die acht kear mei oan it Wrâldkampioenskip allround, sân kear oan it Europeesk kampioenskip en trije kear oan de Olympyske Winterspullen (yn 2010, 1914 en 2018). Hy waard by dizze kampioenskippen ien kear Europeesk kampioen ien kear Olympyske kampioen. Hy waard ek trije kear Nederlânsk allround kampioen. De spesjaliteit fan Blokhuijsen lei by it allrounden mei as bêste ôfstân de 5 km. Foar it seizoen 2022/2023 krige Blokhuijsen gjin kontrakt mear by in ploech, en stoppe derom mei reedriden op heech nivo.

## Persoanlike rekords

## Resultaten
Vampire Academy

*''Vampire Academy'' (romansearje), in rige paranormal romance-romans fan Richelle Mead
*''Vampire Academy'' (roman), in roman fan Richelle Mead út 2007, it earste diel fan 'e searje mei deselde namme
*''Vampire Academy'' (film), in Amerikaansk-Britske film út 2014 op basis fan dy roman
*''Vampire Academy'' (tillefyzjesearje), in Amerikaanske tillefyzjesearje út 2021 op basis fan dy roman
Stoflik Omskot (band)

**Stoflik Omskot** is in Fryske metalband mei death, trash, hardcore en punk ynfloeden  út Noardeast-Fryslân.
Noch krekt yn 2022 waard it earste studio-album *Harksankjes fan de dea* útbrocht.

## Albums
### Studio-albums
Katedraal fan Granada

De **Katedraal fan Granada** (Spaansk: *Catedral de Granada*) is de katedraal fan it aartsbisdom Granada. De oan de Jongfaam fan de Ynkarnaasje wijde katedraal waard oer in lange tiid boud en is 115 meter lang en 67 meter breed.

## Skiednis
Nei de oermastering fan Granada troch de kristenen op 21 maaie 1492 waard de stêd de sit fan in aartbisdom. Keninginne Isabella I woe leafst fuort begjinne mei de bou fan in katedraal, mar hja soe dat sels net mear meimeitsje en it duorre oant nei har dea dat Ferdinand II dêr opdracht ta joech.

Alderearst waard útein set mei de bou fan de *Capilla Real*, de keninklike kapel, dy't yn 1517 foltôge waard. 

De earste stienlizzing foar de nije katedraal fûn op 25 maart 1523 plak. It plan fan de boumaster Enrique Egas hie in 115 meter lange en 65 meter brede goatyske katedraal foar eagen. Mar nei't Egas dien krige yn it jier 1528 feroare Diego de Siloé de plattegrûn yn in rûnfoarmich koer en in fiifskippige basilyk yn renêssânse-styl. De katedraal waard boud op it plak fan de Grutte Moskee fan Granada.   

Ferskillende boumasters gyngen fierder mei de bou fan de katedraal: Juan de Maena (1563–1571), Juan de Orea (1571–1590) en Ambrosio de Vico (1590–1623). Alonso Cano den Plan feroare it oarspronklike plan foar de gevel yn in barok ûntwerp. Yn 1704 wie de katedraal foltôge, 181 jier nei it boubegjin.

De katedraal hat in rjochhoekich grûnplan mei in haadskip en oan beide kanten dêrfan twa sydskippen en in healrûn koer.  

## Ynterieur
Yn de katedraal meitsje de hichte en de ljochte muorren yndruk. Fan belang binne de oan ferskillende hilligen wijde koer- en sydkapellen, dy't fersierd binne mei byld- en snijwurk út de 17e en 18e iuw. 

## Oargel
Oan it ein fan it haadskip hingje twa oargels mei ryk fersierde oargelkassen, dy't troch Leonardo Fernández Dávila boud binne. It oargel rjochts fan it alter waard tusken 1744 en 1746 boud, it oargel lofts fan it alter tusken 1746 en 1749.

It episteloargel (rjochts fan it alter) hat dielde registers mei 43 stimmen op twa manualen en pedaal.
Ria Visser

**Adriana Johanna (Ria) Visser** (Ald-Beierlân, 20 july 1961) is in earder Nederlânsk reedrydster, analiste foar de NOS en skriuwster.

Visser die fiif kear mei oan it Wrâldkampioenskip allround, fjouwer kear oan it Europeesk kampioenskip en twa kear oan de Olympyske Winterspullen (yn 1980 en 1984). Sy behelle ien sulveren medalje op 1500 de Olympyske Spullen fan 1980 yn Lake Placid, Ria Visser waard al fiif kear Nederlânsk kampioene allround. Yn 1988 stopte Visser mei reedriden op heech nivo. 

Yn 1991-1992 wie Ria de presintatrise fan it spulprogramma *De Sleutels fan Fort Boyard* fan de AVRO. Yn 2001 publisearre sy in berneboek: *Naar de start!* Ek skreau hja foar it froulju's tydskrift Margriet. Fan 2003 ôf wurke Visser foar de NOS as analiste by de reedrydútstjoeringen op telefyzje. Yn de jierren dêrfoar fersoarge se mei it kommentaar by de reedrydwedstriden foar froulju. Yn 2010 krige Visser dien as analiste. Ria Visser hat twa kear boaske west, en hat út har twadde houlik in dochter.

## Persoanlike rekords

## Resultaten
John Wick

## Mediafranchise
*''John Wick'' (franchise), in Amerikaanske mediafranchise
*John Wick (personaazje), de haadpersoan fan 'e mediafranchise: in hiermoardner dy't spile wurdt troch akteur Keanu Reeves

### Fideospultsjes
**[[Payday 2: John Wick]]*, in fideospultsje út 2014
**[[John Wick Chronicles]]*, in fideospultsje út 2017
**[[John Wick Hex]]*, in fideospultsje út 2019

### Films
*''John Wick'' (film), in Amerikaanske film út 2014
**[[John Wick: Chapter 2]]*, in Amerikaanske film út 2017
**[[John Wick: Chapter 3 – Parabellum]]*, in Amerikaanske film út 2019
**[[John Wick: Chapter 4]]*, in Amerikaanske film út 2023
**[[John Wick: Chapter 5]]*, in Amerikaanske film út 202?

### Muzyk
*''John Wick'' (soundtrack), it soundtrackalbum fan 'e film út 2014
*''John Wick: Chapter 2'' (soundtrack), it soundtrackalbum fan 'e film út 2017
*''John Wick: Chapter 3 – Parabellum'' (soundtrack), it soundtrackalbum fan 'e film út 2019

### Oar
*''John Wick'' (stripsearje), in stripsearje út 2017

## Persoanen
*John Wick (fideospultsjesûntwerper), in Amerikaanske ûntwikkeler fan fideospultsjes
*John Wick, in eardere majoar by de Britske Special Air Service, dy't as klokkelieder belutsen wie by it Britsk parlemintêr ûnkosteskandaal
*John F. Wick, in Amerikaansk oargelist en de oprjochter fan 'e Wicks Organ Company
Renate Groenewold

**Renate Titzia Groenewold** (Musselkanaal, 8 oktober 1976) is in earder Nederlânsk reedrydster. 

Groenewold die njoggen kear mei oan it Wrâldkampioenskip allround, alve kear oan it Europeesk kampioenskip en trije kear oan de Olympyske Winterspullen (yn 2002, 2006 en 2010). Sy waard by dizze kampioenskippen ien kear wrâldkampioen allround. Sy waard ek trije kear Nederlânsk allround kampioen. Nei de spullen fan 2010 hold Groenewold op mei it reedriden op heech nivo. 

Nei har karriêre as reedrydster waard se trainer by in troch harsels oprjochte ploeg. Ek is se mei-eigener fan in boubedriuw yn Stedskanaal. Yn 2016 waarden al har gouden medaljes stellen . It Ynternasjonale reedriidbûn ISU liet fiif fan de stellen allround medaljes neimeitsje en Groenewold krige de medaljes yn maart 2017 opnij útrikt by it WK shorttrack yn Rotterdam.

## Persoanlike rekôrs

## Resultaten
Oseaanplaneet

In **oseaanplaneet**, **wetterwrâld**, **akwaplaneet** of **pantalassyske planeet** is in type planeet dat in grutte hoemannichte wetter yn floeibere foarm befettet. Dêrby kin it gean om oseänen oan it planeetoerflak, mar ek ûnder it oerflak, as ûndergrûnske oseänen. As it giet om oseänen oan it planeetoerflak, kin der in hydrosfear bestean wêrby't alle of hast alle drûge lân derûnder strûpt. Mar ek planeten dy't grutte drûge kontininten befetsje, mar wêrfan't dochs dúdlik it meastepart fan it oerflak út oseänen bestiet, wurde oseaanplaneten neamd. In goed foarbyld dêrfan is de Ierde. De skaaimerken fan oseaanplaneten jouwe oanwizings foar harren skiednis en de formaasje en ûntwikkeling fan harren hiele planetestelsel. Fan grut belang is it potinsjeel fan oseaanplaneten om libbene organismen fuort te bringen en te ûnderstypjen.

Soms wurdt de term 'oseaanplaneet' ek brûkt foar himellichems mei in oseaan dy't bestiet út in oare floeistof as wetter. Men kin dan tinke oan lava, lykas yn it gefal fan Io (in moanne fan Jupiter), ammoniak, soms fermongen mei wetter, lykas yn it gefal fan 'e ûndergrûnske oseänen fan Titan (in moanne fan Saturnus), of koalwetterstoffen, lykas yn it gefal fan it oerflak fan Titan. As der fierders neat by sein wurdt, mei men der oer it algemien by it hearren fan 'e term 'oseaanplaneet' fan útgean dat it om in wetterwrâld giet. 

De Ierde is ynsafier bekend it iennichste himellichem dat oseänen fan floeiber wetter oan syn oerflak hat. Hoewol't op ferskate resint ûntdutsen eksoplaneten (planeten yn in oar planetestelsel as ús Sinnestelsel) de omstannichheden gaadlik binne foar it bestean fan floeibere wetteroseänen oan it planeetoerflak, is de hjoeddeistige astronomyske technology ûntarikkend om 'e oanwêzigens fan floeiber wetter dêre fêst te stellen. De oanwêzigens fan atmosfearyske wetterdamp kin lykwols wól waarnommen wurde, en dat wurdt dêrom op 't heden troch saakkundigen fan eksoplaneten brûkt om 'e wierskynlikens fan wetteroseänen oan it planeetoerflak fêst te stellen. Yn juny 2020 rapportearren wittenskippers fan 'e Amerikaanske romtefeartorganisaasje NASA op basis fan wiskundige modellen dat it wierskynlik is dat eksoplaneten mei wetteroseänen frij algemien foarkomme yn 'e Molkewei. De tûke fan 'e astronomy dy't ûndersyk docht nei bûtenierdske oseänen is de planetêre oseänografy.

Fan ferskate moannen en dwerchplaneten yn it Sinnestelsel wurdt oannommen dat se ûndergrûnske oseänen hawwe. Dat is fan grut belang foar de astronomy om't himellichems yn it Sinnestelsel, oars eksoplaneten, berikt wurde kinne troch romtesondes dy't útstjoerd binne fan 'e Ierde ôf. De Ierde sels bûten beskôging litten, binne de bêst dokumintearre oseaanplaneten yn it Sinnestelsel: Kallisto, Ganymedes en Europa (moannen fan Jupiter) en Enseladus (in moanne fan Saturnus). De ûndergrûnske oseänen fan Titan besteane net út suver wetter, mar út in mingsel mei ammoniak. Oare kandidaten foar it hawwen fan ûndergrûnske oseänen binne de moannen Dione en Mimas (fan Saturnus), Ariël, Miranda en Oberon (fan Uranus) en Triton (fan Neptunus), en de dwerchplaneten Earis, Seares en Pluto.

## Sjoch ek
*iisplaneet
Marcel Bosker

**Marcel Bosker** (Schöftland, Switserlân, 19 jannewaris 1997) is in yn Switserlân berne Nederlânske reedrider. Bosker is in soan fan eardere reedriders Henriët van der Meer en Ronald Bosker dy't yn de jierren 90 nei Switserlân emigrearren. Yn 2011 ferhuze Marcel nei in gasthúshâlding yn Nederlân om alles op it reedriden sette te kinnen.

## Persoanlike rekôrs

## Resultaten
Wil de Beer

**Wilhelmina (Wil) Vel-de Beer** (Medemblik, 5 septimber 1942) is in earder Nederlânsk reedrydster. 

Sy die twa kear mei oan it Wrâldkampioenskip allround en ien kear oan de Olympyske Winterspullen (yn 1964), mar wûn by dizze kampioenskippen gjin medaljes. De Beer waard twa kear Nederlânsk kampioen allround, Yn 1962 wie Wil de earste Nederlânsk kampioene allround op keunstiis op de doe krekt iepene Jaap Edenbaan. In jier letter yn 1963 waard sy op de Natoeriisbaan Stedspark yn Grins ek de lêste Nederlânsk kampioene op natoeriis, dêrnei waarden alle Nederlânske Kampioenskippen allround op keunstiis hâlden.

By it Wrâldkampioenskip Allround yn 1963 wie De Beer de tredde Nederlânske frou ea dy't op in Wrâldkampioenskip útkaam, nei Gonne Donker en Rie Meijer. Yn 1964 wie de Wil De Beer yn Innsbruck de earste Nederlânske froulike langebaanrider, dy 't oan de Olympyske Winterspullen mei die. Yn 1967 stopte de Beer mei reedriden op heech nivo. 

## Persoanlike rekôrs

## Resultaten
Jan Langedijk

**Jan Langedijk** (Oudkarspel, 27 july 1910 - Beemster, 3 desimber 1981) wie in Nederlânsk reedrider. 

Hy die acht kear mei oan it Wrâldkampioenskip allround, en it Europeesk kampioenskip en twa kear oan de Olympyske Winterspullen, Langedijk syn karriêre waard fersteurd troch de Twadde Wrâldkriich, dat syn earste Olympyske Spullen wiene yn 1936 en de twadde yn 1948. Hy helle by al dizze kampioenskippen gjin medaljes mar wie al de earste Nederlânske sporter dy't twa kear oan de Olympyske Winterspullen mei die. Jan Langedijk waard twa kear Nederlânsk allround kampioen.
Jan Langedijk ferstoar op 3 desimber 1981, yn 'e âldens fan 71 jier. 

## Persoanlike rekôrs

## Resultaten
Rudie Liebrechts

**Rudie Liebrechts**  (ek faak stavere as *Rudi Liebrechts*) (Flaardingen, 6 septimber 1940) is in earder Nederlânsk reedrider en hurdfytser. 

Liebrechts die sân kear mei oan it Wrâldkampioenskip allround en it Europeesk kampioenskip en yn 1964 ien kear oan de Olympyske Winterspullen. Hy waard twa kear tredde by de Wrâldkampioenskippen. Hy waard ek twa kear Nederlânsk allround kampioen. Rudie Liebrechts wie ek in fertsjinstlik hurdfytser, yn 1965 wûn er de Omgong fan Gouda. Yn 1973 stopte Liebrechts mei sporten op heech nivo.

## Persoanlike rekôrs

## Resultaten
Yvonne van Gennip

**Yvonne Maria Thérèse van Gennip** (Haarlim,1 maaie 1964) is in earder Nederlânsk reedrydster. 

Van Gennip die sân kear mei oan it Wrâldkampioenskip allround, acht kear oan it Europeesk kampioenskip en trije kear oan de Olympyske Winterspullen (yn 1984, 1988 en 1992). Sy waard by dizze kampioenskippen trije kear Olympysk kampioene. Sy waard ek twa kear Nederlânsk allround kampioene en twa kear Nederânsk kampioene sprint. Nei de spullen fan 1992 hold van Gennip op mei it reedriden op heech nivo.

Ein 2005 ferskynde in biografy oer Van Gennip mei de titel *Winterkoninkje*. Dit boek is skreaun troch har âld-jeugdcoach en sjoernalist Huub Snoep. Yn 2017 krige Yvonne van Gennip de Fanny-Blankers-Koen-Troffee.

## Persoanlike rekôrs

## Resultaten
Wouter Olde Heuvel

**Wouter Olde Heuvel** (Losser, 18 augustus 1986) is in earder Nederlânsk reedrider. 

Olde Heuvel die sân kear mei oan it Wrâldkampioenskip allround en seis kear oan it Europeesk kampioenskip allround. Hy waard by dizze kampioenskippen ien kear tredde op it EK allround. Wouter Olde Heuvel waard al twa kear Nederlânsk kampioen allround. Olde Heuvel kampte by syn karriêre mei blessueren oan syn, knibbel, heupe en ljisk, yn 2016 stopte Olde Heuvel mei fanwegen dizze blessueren mei reedriden op heech nivo. 

## Persoanlike rekôrs

## Resultaten
Rie Meijer

**Rie Meijer** (ek faaks stavere as *Rie Meyer*) (Wormer, 25 febrewaris 1934) is in earder Nederlânsk reedrydster. Meijer wie de winner fan it earste Nederlânske Kampioenskip allround foar froulju.

Yn 1956 en 1959 waard se opnij Nederlânsk kampioen. Yn 1958 wie Meijer de twadde Nederlânske frou dy't op it Wrâldkampioenskip allround útkaam. Meijer socht yn de oanrin nei de Olympyske Winterspullen fan 1960 in baantsje by it Nederlânsk sanatoarium yn Davos fanwegen it gemis oan iis yn Nederlân. Op de flugge iisbaan fan Davos trainde Meijer selsstannich en op eigen kosten. Foar en yn wedstriden ried se alle Nederlânske rekôrs op de troch har riden ôfstannen oan gruzeleminten. Dizze tiden waarden lykwols net erkend as Nederlânske rekôrs troch de KNSB, om't se net yn Nederlân riden wiene. Om't, yn de eagen fan datselde bûn, Meijer fersomme hie oan te freegjen by de KNSB oft se yn Davos dy wedstriden mocht ride, telden de tiden ek net as mooglike seleksje foar de Olympyske Winterspullen en ta har grutte teloarstelling gie se net mei nei Squaw Valley. Yn 1962 stopte Meijer mei reedriden op heech nivo. 

## Persoanlike rekôrs

## Resultaten
Denis Anatoljevitsj Monastyrski

**Denis Anatoljevitsj Monastyrski**, Oekraynsk: *Денис Анатолійович Монастирський*, (Khmelnytsky, 12 juny 1980 – Brovary, 18 jannewaris 2023) wie in Oekraynske advokaat en politikus dy't fan 16 july 2021 oant syn dea by in helikopterûngemak yn 2023 minister fan Ynlânske Saken fan Oekraïne wie.

## Libben en wurk
Denis Monastyrski waard berne yn de tiid fan de Sovjet Uny. Hy is ôfstudearre oan de rjochtefakulteit fan de Khmelnytsky Universiteit foar Management en Rjocht. Hy studearre ek oan de Nasjonale Akademy fan Wittenskippen fan Oekraïne en promovearre yn de rjochten. Monastyrski wurke sûnt 2007 as advokaat.

Yn de oanrin nei de Oekraynske presidintsferkiezingen fan 2019 siet Monastyrski yn it team fan kandidaat en lettere presidint Volodymyr Zelensky as saakkundige op it mêd fan herfoarming fan de rjochtshanthavening. Hy stelde him kandidaat foar Zelenskyj's *Sluha narodu* partij by de Oekraynske parlemintsferkiezingen fan 2019 en waard keazen yn it Oekraynske parlemint. Dêr waard er haad fan de parlemintêre kommisje foar wetshanthavening.

Yn july 2021 folge er Arsen Avakov op as minister fan Ynlânske Saken fan Oekraïne.

Monastyrski kaam op 18 jannewaris 2023 om by in helikopterûngelok yn Brovary, in foarstêd fan Kiëv, wêrby't ek 14 oaren it libben ferlearen.
Carry Geijssen

**Carolina Cornelia Catharina (Carry) Langkruis-Geijssen** (Amsterdam, 11 jannewaris 1947) is in earder Nederlânsk reedrydster. Geijssen wie de earste Nederlânske reedrydster dy't in gouden medalje wûn op de Olympyske Winterspullen.

Sy die seis kear mei oan it Wrâldkampioenskip allround en yn 1968 ien kear oan de Olympyske Winterspullen dêr't se Olympysk kampioen waard op de 1000 meter. Sy waard ien kear tredde by de Wrâldkampioenskippen efter Stien Kaiser en Ans Schut. Sy waard ek ien kear Nederlânsk allround kampioen. 

By de Winterspullen wie Geijssen it middelpunt fan in reedriidrel. Tsjinoer in sjoernalist fan De Tijd ferklearre se dat de frouljus-kearnploech al lang in twadde coach woe njonken trainer Piet Zwanenburg. Letter soe Geijssen sizze dat de froulju fûnen dat Zwanenburg tefolle wurk allinnich dwaan moast en dat dat se him fuort ha woene. De kwestje late lykwols ta it fuortgean fan Zwanenburg. Geijsen hold yn 1971 op mei it reedriden op heech nivo. 

## Persoanlike rekôrs

## Resultaten
Herman Buyen

**Herman Buyen** (Sloten, 5 jannewaris 1917 - 7 febrewaris 1986) wie in Nederlânsk reedrider en reedriid-trainer. 

Buyen die trije kear mei oan it Wrâldkampioenskip allround en ien kear oan it Europeesk kampioenskip. Hy behelle by dizze kampioenskippen gjin medaljes, mar hy waard al twa kear Nederlânsk allround kampioen. Dernei waard syn karriêre fersteurd troch de Twadde Wrâldkriich. Nei de kriich die Buyen noch fiif kear mei oan it Nederlânske kampioenskip allround, foar't er trainer wurde soe by de KNSB. Hy trainde ûnder oaren Ard Schenk en Kees Verkerk.

Herman Buyen ferstoar op 7 febrewaris 1986, yn 'e âldens fan 69 jier. 

## Persoanlike rekôrs

## Resultaten
Hans van Helden

**Hans van Helden** (Almkerk, 27 april 1948) is in earder Nederlânsk-Frânsk reedrider. Nei't er yn 1982 boaske mei de Frânske reedrydster Marie-France Vives kaam er tenei út foar Frankryk.

Hy die alve kear mei oan it Wrâldkampioenskip allround, trettjin kear oan it Europeesk kampioenskip en trije kear oan de Olympyske Winterspullen (yn 1976, 1984 en 1988). Hy behelle by dizze kampioenskippen trije brûnzen medaljes op de Olympyske Spullen, ien brûnzen medalje by it wrâldkampioenskip Allround, by it Europeeske kampioenskip allround behelle er in sulveren en brûnzen medalje. Hy waard ek twa kear Nederlânsk allround kampioen. 

Yn Frankryk hie er as reedrider net folle konkurrinsje dus koe er sûnder kwalifikaasje gedoch oan alle toernoaien meidwaan.  By de Winterspullen fan 1984 waard hy fjirde op de 1500 meter wat de bêste "Nederlânske" prestaasje wie. Van Helden stie bekend as in eigensinnich persoan, dy't faaks spul hie mei oaren, apart wiene ek syn manier fan trainen yn stee fan krêfttraining trainde er mei in parasjute. 

Yn desimber 2015 kaam it boek *Hoe sterk is de eenzame schaatser*, wêryn't syn libben beskreaun is troch Erik Dijkstra.

## Persoanlike rekôrs

## Resultaten
Carla Zijlstra

**Carla Johanna Zijlstra** (Snits, 15 maart 1969) is in earder Frysk reedrydster. Sûnt 16 maart 1997 wie se Nederlânsk rekôrhâldster op de 10 kilometer, mei in tiid fan 14.39,22 riden yn Calgary. Dizze tiid waard pas alve jier letter op 13 maart 2018 op It Hearrenfean ferbrutsen troch Carien Kleibeuker dy't 14.35,61 ried 

Carla die fiif kear mei oan it Wrâldkampioenskip allround, sân kear oan it Europeesk kampioenskip en trije kear oan de Olympyske Winterspullen (yn 1992, 1994 en 1998). Sy behelle by dizze wedstriden gjin medaljes, sy waard al ien kear Nederlânsk allround kampioene.

Foar seizoen 1998/1999 waard Zijlstra net selektearre foar de kearnploech en makke har mei privee-trainer Johan Kasper ree foar de wedstriden. Dat seizoen riid se mei 7.05,94 in nij Nederlânsk rekôr op de 5 kilometer. In jier letter besleat se om har reedriidkarriêre te beëinigjen en har te rjochtsjen op har stúdzje ta Fysioterapeut. Se boaske mei de Australyske skyrinner Andy Evans mei wa't se twa bêrn hat. Yn novimber 2016 ferskynde har autobiografy *Tussen hemel, ijs en aarde*.

## Persoanlike rekôrs

## Resultaten
Lia van Schie

**Lia van Schie** (Leien, 8 july 1970) is in earder Nederlânsk reedrydster. 

Van Schie die trije kear mei oan it Wrâldkampioenskip allround, ien kear oan it Europeesk kampioenskip en  en yn 1992 ien kear oan de Olympyske Winterspullen. Sy waard yn 1991 ien kear tredde by de Wrâldkampioenskippen allround efter Gunda Niemann en Heike Warnicke-Schalling. Sy waard ek ien kear Nederlânsk allround kampioen. 

## Persoanlike rekôrs

## Resultaten